laion/Wikipedia-Exotic huggingface dataset:
স্লোভেনীয় ভাষা

স্লোভেনীয় ভাষা (স্লোভেনীয় ভাষায়: Slovenščina স্লোওয়েনশ্চিনা) ইন্দো-ইউরোপীয় ভাষাপরিবারের স্লাভীয় শাখার দক্ষিণ দলের পশ্চিম উপদলের একটি ভাষা। অন্য সব স্লাভীয় ভাষার মত স্লোভেনীয় ভাষাও প্রত্ন-স্লাভীয় ভাষা থেকে উৎপত্তি লাভ করেছে। লাতিন লিপিতে লেখা ১০৯০ সালের স্লোভেনীয় একটি উপভাষার লিখিত নিদর্শন পাওয়া গেছে। এগুলি সমগ্র স্লাভীয় সাহিত্যেরই প্রাচীনতম নিদর্শনগুলির একটি। স্লোভেনিয়ার প্রায় ১৮ লক্ষ লোক স্লোভেনীয় ভাষাতে কথা বলেন। এছাড়াও ভাষাটি ইতালি, অস্ট্রিয়া, সার্বিয়া, ক্রোয়েশিয়া, এবং বসনিয়া ও হার্জেগোভিনাতে প্রচলিত। সব মিলিয়ে বিশ্বে ২০ লক্ষেরও বেশি লোক স্লোভেনীয় ভাষাতে কথা বলেন। স্লোভেনীয় ভাষার সাথে পার্শ্ববর্তী ক্রোয়েশিয়ার কায়কাভীয় ভাষার বেশ মিল রয়েছে। এই দুই ভাষার বক্তাগণ একে অপরকে বেশ ভালভাবে বুঝতে পারেন। এছাড়াও চাকাভীয় ক্রোয়েশীয় ভাষার কিছু উপভাষার সাথে স্লোভেনীয় ভাষার ব্যাকরণগত ও শব্দগত মিল রয়েছে। স্লোভেনীয় ভাষা স্লোভেনিয়ার সরকারি ভাষা। তবে যুগোস্লাভ শাসনের কারণে অধিকাংশ স্লোভেনীয় বক্তা সার্বো-ক্রোয়েশীয় ভাষাতেও কথা বলতে পারেন। স্লোভেনিয়ার সরকারী, সামাজিক এবং ব্যক্তিগত পরিমণ্ডলের সর্বত্র স্লোভেনীয় ভাষা ব্যবহৃত হয়। ভাষাটিতে বহু সংবাদপত্র, ম্যাগাজিন ও বই প্রকাশিত হয়। অতীতে স্লোভেনীয় ভাষা লিখতে গ্লাগোলিটিক বর্ণমালা ও লাতিন বর্ণমালা-ভিত্তিক বিভিন্ন বর্ণমালার প্রচলন ছিল। পরবর্তীতে বর্ণমালা নিয়ে মতানৈক্য দেখা দিলে ১৮৩৫ সালের দিকে একটি স্লোভেনীয় কৃষি পত্রিকা গায়-এর লাতিন বর্ণমালা (মূলত ক্রোয়েশীয় ভাষার জন্য প্রণীত) ব্যবহার করা শুরু করে, এরপর স্লোভেনীয় বর্ণমালা গায়-এর বর্ণমালার উপর ভিত্তি করে সংক্ষিপ্তাকারে পরিমার্জিত হয় কারণ ক্রোয়েশীয় ভাষার বেশ কিছু ধ্বনি স্লোভেনীয় ভাষায় নেই। নিম্নে স্লোভেনীয় বর্ণমালা দেখানো হল: লক্ষণীয় যে, স্লোভেনীয় ভাষায় 'Lj lj' ও 'Nj nj' এর অস্তিত্ব থাকলেও এরা স্বাধীন বর্ণ হিসেবে স্বীকৃত নয় কারণ এরা সার্বো-ক্রোয়েশীয় শ্‌তোকাভীয় ভাষার মত আলাদা ধ্বনি বহন করে না। 'Dž dž' বিদেশি শব্দের /d͡ʒ/ ধ্বনি লিখতে ব্যবহৃত হয় তবে স্লোভেনীয় ভাষায় এটিকেও আলাদা বর্ণ হিসেবে বিবেচনা করা হয় না। যুগোস্লাভ শাসনের কারণে স্লোভেনিয়াতে সার্বিয়া, বসনিয়া-হার্জেগোভিনা ও ক্রোয়েশিয়া থেকে আগত অনেক মানুষ রয়েছেন যাঁদের নামে 'Ć ć' ও 'Đ đ' বর্ণদ্বয় রয়েছে, তাই স্লোভেনীয় ভাষায় সার্বো-ক্রোয়েশীয় নামের ক্ষেত্রে এই দুই বর্ণ অপরিবর্তিত রেখেই ব্যবহৃত হয়। তবে স্লোভেনীয় ভাষায় এদের উচ্চারণ 'Č č' ও 'Dž dž' এর মতই। যদিও গায়-এর লাতিন বর্ণমালার প্রণয়নের কারণে স্লোভেনিয়ার বর্ণমালা নিয়ে তদানীন্তন অনৈক্য দূরীভূত হয়েছিল তথাপি এই বর্ণমালা স্লোভেনীয় ভাষার জন্যে উপযোগী নয় বলে কেউ কেউ মনে করেন। এর একটি কারণ হচ্ছে স্লোভেনীয় ভাষার সকল ধ্বনি বর্তমান বর্ণমালা দিয়ে ঠিকমত প্রকাশ করা যায় না। যেমন, /w/ ধ্বনিটি ক্ষেত্রবিশেষে 'L l' বা 'V v' দিয়ে লেখা হয়। আবার 'E e' ও 'O o' শব্দভেদে বিভিন্ন স্বরবর্ণ বহন করে।
অর্থনৈতিক রোমান্টিকতাবাদের চরিত্র নির্ধারণ

অর্থনৈতিক রোমান্টিকতাবাদের চরিত্র নির্ধারণ (রুশ: К характеристике экономического романтизма) হচ্ছে ভ্লাদিমির লেনিন কর্তৃক ১৮৯৭ সালের বসন্তকালে লিখিত এবং ১৯০৮ সালে প্রকাশিত একটি বই। এই বইতে লেনিন প্রমাণ করেন যে, সিসমন্দি, প্রুধোঁ এবং রাবার্টাসরা ছিলেন পশ্চিম ইউরোপীয় রোমান্টিকতাবাদ তথা পাতি-বুর্জোয়া সমাজতন্ত্রের প্রবক্তা। রুশীয় নারোদবাদী, উদারনৈতিক ও আইনি মার্কসবাদীদের বিরুদ্ধে ১৮৮০ ও ১৮৯০ দশকের মতাদর্শিক ও ব্যবহারিক লড়াইয়ে এ-বই গুরুত্বপূর্ণ ভূমিকা পালন করে। ভি. আই. লেনিন, অর্থনৈতিক রোমান্টিকতাবাদ, অনুবাদ-দাউদ হোসেন, সংঘ প্রকাশন, ঢাকা; ফেব্রুয়ারি, ২০০২; পৃষ্ঠা- ৭-৮। A Characterisation of Economic Romanticism (SISMONDI and OUR NATIVE SISMONDISTS at the Marxist Internet Archive
তামোল পান

তামোল পান হলো তাম্বুল বা সুপারি সহযোগে পরিবেশিত পান। তামোল পানের ব্যবহার অসমীয়া সংস্কৃতির অবিচ্ছেদ্য অংশ। বিবাহ, অন্নপ্রাসন, পূজা-পার্বন ও অন্যান্য মঙ্গলিক ও সামাজিক কাজে তামোল পান ব্যবহার করা হয়। সাধারনতঃ অসমের গ্রামীণ অঞ্চলে তামোল পানের প্রচলন বেশি যদিও অসমের শহরাঞ্চলে কম বেশি পরিমানে এর প্রচলন দেখা য়ায়। বর্তমান দিনে অসমে অনেক ব্যবসায়ী তামোল পান বিক্রি করে জীবিকা নির্বাহ করেন। বাংলার পানকে অসমীয়া ভাষায় পান বলে যদিও আসামের পান দেখতে একটু ভিন্ন ধরনের ও স্বাদ ভিন্ন হয়। চা, জলপান ও ভাত খাওয়ার পর তামোল পান খেঁয়ে মুখ সতেজ করা এক প্রাচীন অসমীয়া পরম্পরা। গুরুজন ও সম্মানীয় ব্যক্তিদের তামোল পান খেতে দিয়ে সম্মান ও শ্রদ্ধা জানানো হয়। বিবাহ, অন্নপ্রাশন, নামঘর ও নানান ধরনের অনুষ্ঠানে তামোল পানের ব্যবহার দেখা যায়। অসমের কিছু স্থানভেদে দোষী ব্যক্তি তামোল পান দিয়ে জনসাধারন থেকে ক্ষমা চাওয়ার এক প্রচলিত নিয়ম আছে। অসমীয়া বিবাহের প্রবেশ দ্বারে খরাই পাত্রে তামোল পান রেখে আমন্ত্রিত অতিথিদের স্বাগত জানানোর নিয়ম বহুপ্রাচীন কাল থেকে দেখা যায়। অসমীয়া সংস্কৃতির অন্যতম প্রতীক খরাই বা পান বাটায় তামোল পান চুন, সাদা, জর্দা ইত্যাদি দিয়ে পরিবেশন করা হয়। অসমবাসিদের মধ্যে তামোল পান বহুল ভাবে নেশাকর দ্রব্য হিসেবে প্রচলির। পানের দোকান চালিয়ে অনেক দরিদ্র পরিবার জীবিকা নির্বাহ করে। ২০টি পানের সংহতিকে এক গুছি ও ৮০টি সুপারীর সংহতিকে এক পুন বলে। সুপারী গাছের ফলকে অসমীয়া ভাষায় তামোল বলে । কাঁচা অবস্থায় সুপারীকে কেঁচা তামোল, মাটিতে গর্ত খোড়ে পঁচিয়ে বানানো সুপারীকে বুড়া তামোল ও শুকনা সুপারীকে খুকান তামোল বলে। পান লতা জাতীয় উদ্ভিদ। আসামে পশ্চিমবঙ্গ থেকে আমদানিকৃত পান পাওয়া যায় যাহা অসমে বাংলাপান ও মিঠাপট্টিপান নামে পরিচিত। অসমের মাটিতে “গছপান” নামক পানের চাষ হয় এবং গছপান অসমীয়া সংস্কৃতিতে ব্যবহৃত পান। হিন্দু শ্রাস্ত্রে তামোল পান সমন্ধে উল্লেখ করা আছে। শাস্ত্রমতে ভগবান শ্রীকৃষ্ণ গোপনে বিজেতার ঘরে যান। কথার সত্যতা প্রমাণ করার জন্য রাধা বিজেতার গৃহে উপস্থিত হন। ভগবান শ্রীকৃষ্ণ পূর্বাভাস পেয়ে নিজে সুপারী গাছের রূপ ও বিজেতা পান গাছের রূপ ধারণ করেন। উক্ত কারণে পান-সুপারী দেবতার প্রসাদ হিসাবে বিবেচিত হয়। কথিত মতে মুনিবর নারদ বৈকুন্ঠ থেকে এই ফল পৃথিবীতে মানুষের ভোগের জন্য এনেছিলেন।
জেমস ডোনাল্ড মিন্ডল

জেমস ডোনাল্ড মিন্ডল জোসেফ এম পেটিট মাইক্রোইলেক্ট্রনিক্স রিসার্চ সেন্টার এবং মার্কাস ন্যানটেকনোলজি রিসার্চ সেন্টার এর পরিচালক এবং জর্জিয়া ইন্সটিটিউট অব টেকনোলজির জোসেফ এম পেটিট চেয়ার প্রফেসর অব মাইক্রোইলেক্ট্রনিক্স। মিন্ডল কার্নেগী মেলন বিশ্ববিদ্যালয় থেকে তড়িৎ প্রকৌশলে ১৯৫৫ সালে বিএস, ১৯৫৬ সালে এমএস এবং ১৯৫৮ সালে পিএইচডি ডিগ্রি অর্জন করেন। ১৯৬৫ থেকে ১৯৬৭ সাল পর্যন্ত নিউ জার্সির ফোর্ট মনমাউথে ইউএস আর্মি ইলেক্ট্রনিক্স ল্যাবরেটরীজ এর ইন্টিগ্রেটেড ইলেক্ট্রনিক্স ডিভিশন এর প্রতিষ্ঠাতা পরিচালক ছিলেন। ১৯৬৭ সালে স্ট্যানফোর্ড বিশ্ববিদ্যালয় এর তড়িৎ প্রকৌশলের জন এম ফ্লুক অধ্যাপক হিসেবে যোগদান করেন। তিনি স্কুল অব ইঞ্জিনিয়ারিং এর অ্যাসোসিয়েট ডীন ফর রিসার্চ, সেন্টার ফর ইন্টিগ্রেটেড সিস্টেমস এর পরিচালক এবং ইন্টিগ্রেটেড সারকিটস ল্যাবরেটরী প্রতিষ্ঠাতা পরিচালক ছিলেন। ১৯৮৬ সালে তিনি রেনসেলার পলিটেকনিক ইন্সটিটিউট এর সিনিয়র ভাইস প্রেসিডেন্ট ফর অ্যাকাডেমিক অ্যাওয়ার্ডস এবং প্রভোস্ট হিসেবে যোগদান করেন এবং ১৯৯৩ সাল পর্যন্ত দায়িত্ব পালন করেন। আজীবন ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স ফেলো, আমেরিকান অ্যাসোসিয়েশন ফর দ্য অ্যাডভান্সমেন্ট অব সায়েন্স সদস্য, ন্যাশনাল অ্যাকাডেমি অব ইঞ্জিনিয়ারিং প্রতিষ্ঠাতা সম্পাদক, আইইই জার্নাল অব সলিড-স্টেট সার্কিটস, ১৯৬৬-১৯৭১ 1999 SIA University Research Award 1997 Hamerschlag Distinguished Alumnus Award, Carnegie Mellon University 1991 Benjamin Garver Lamme Medal from ASEE 1990 IEEE Education Medal "for establishment of a pioneering academic program for the fabrication and application of integrated circuits" সদস্য, আমেরিকান অ্যাকাডেমি অব আর্টস অ্যান্ড সায়েন্সেস সদস্য, ন্যাশনাল অ্যাকাডেমি অব ইঞ্জিনিয়ারিং and its Academic Advisory Board 1989 IEEE Solid-State Circuits Medal for "contributions to solid-state circuits and solid-state circuit technology" 1988 IEEE International Solid-State Circuits Conference, Beatrice K. Winner Award IEEE Electron Devices Society's 1980 J.J. Ebers Award for "contributions to the field of medical electronics and for his research and teaching in solid-state electronics" Outstanding Paper Awards: IEEE International Solid-State Circuits Conferences, 1970, 1975, 1976, 1977, 1978 IEEE Third Millennium Medal, 2000 Georgia Institute of Technology 2001 Distinguished Professor Award IEEE International Solid State Circuits Conference, First Place on 50-Year Anniversary Author Honor Roll, 2003 SRC Aristotle Award, 2004 IITC Outstanding Student Paper Award 1999, 2005, 2006 আইইই মেডেল অব অনার, ২০০৬ Eminent Member of Eta Kappa Nu, 2007 "সংরক্ষণাগারভুক্ত অনুলিপি"। ৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৬ মে ২০১৪।  http://www.ece.gatech.edu/faculty-staff/fac_profiles/bio.php?id=69 http://www.ieeeghn.org/wiki/index.php/James_D._Meindl http://spectrum.ieee.org/semiconductors/design/wizard-of-watts
ব্স্তান-'দ্জিন-লেগ্স-ব্শাদ

ব্স্তান-'দ্জিন-লেগ্স-ব্শাদ (তিব্বতি: བསྟན་འཛིན་ལེགས་བཤད, ওয়াইলি: bstan 'dzin legs bshad) (মৃত্যু-১৬৬৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা বা প্রধান ছিলেন। ব্স্তান-'দ্জিন-লেগ্স-ব্শাদ ষোড়শ শতাব্দীতে দক্ষিণ পূর্ব তিব্বতের কোংপো নামক স্থানে জন্মগ্রহণ করেন। তিনি দ্বাগ্স-পো (ওয়াইলি: dwags po) এবং গ্যুমে মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুমে তন্ত্র মহাবিদ্যালয়ে সাত বছর এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে (ওয়াইলি: byang rtse) মহাবিদ্যালয়ে সাত বছর প্রধানের পদে অধিষ্ঠিত থাকেন। ১৬৩৮ খ্রিষ্টাব্দে তিনি দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা হিসেবে মনোনীত হন। এর কিছুদিনের মধ্যে এই বিহার বিশ্ববিদ্যালয়ের শার-র্ত্সে (ওয়াইলি: Shar-rtse) এবং ব্যাং-র্ত্সে (ওয়াইলি: byang rtse) মহাবিদ্যালয়ের ভিক্ষুদের মধ্যে বিরোধের সূত্রপাত ঘটে এবং শার-র্ত্সে মহাবিদ্যালয়ের ভিক্ষুরা বিহারের প্রশাসনিক ক্ষমতা দখল করলে ব্স্তান-'দ্জিন-লেগ্স-ব্শাদ খাম্স অঞ্চলে পালিয়ে যেতে বাধ্য হন। Chhosphel, Samten (অক্টোবর ২০১০)। "The Thirty-Sixth Ganden Tripa, Tendzin Lekshe"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৫-২৫।
দ্গে-'দুন-রিন-ছেন-র্গ্যাল-ম্ত্শান

দ্গে-'দুন-রিন-ছেন-র্গ্যাল-ম্ত্শান (তিব্বতি: དགེ་འདུན་རིན་ཆེན་རྒྱལ་མཚན, ওয়াইলি: dge 'dun rin chen rgyal mtshan) (১৫৭১-১৬৪২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সায়ত্রিশতম দ্গা'-ল্দান-খ্রি-পা বা প্রধান ছিলেন। দ্গে-'দুন-রিন-ছেন-র্গ্যাল-ম্ত্শান ১৫৭১ খ্রিষ্টাব্দে তিব্বতের খাম্স অঞ্চলের 'জাং-ঝাব্স (ওয়াইলি: 'jang zhabs) নামক স্থানে জন্মগ্রহণ করেন। তিনি সেরা বৌদ্ধবিহার বিশ্ববিদ্যালয় এবং গ্যুতো মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে (ওয়াইলি: byang rtse) মহাবিদ্যালয়ে অধ্যাপনা করেন। ১৬১৯ খ্রিষ্টাব্দে তিনি থাং-রিং বৌদ্ধবিহার স্থাপন করেন। ১৬৩৮ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে (ওয়াইলি: Shar-rtse) এবং ব্যাং-র্ত্সে (ওয়াইলি: byang rtse) মহাবিদ্যালয়ের ভিক্ষুদের মধ্যে বিরোধের সূত্রপাত ঘটে এবং শার-র্ত্সে মহাবিদ্যালয়ের ভিক্ষুরা বিহারের প্রশাসনিক ক্ষমতা দখল করলে দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা ব্স্তান-'দ্জিন-লেগ্স-ব্শাদ খাম্স অঞ্চলে পালিয়ে যেতে বাধ্য হলে তিনি পরবর্তী প্রধান হিসেবে নির্বাচিত হন এবং পাঁচ বছর এই পদে থাকেন। Chhosphel, Samten (অক্টোবর ২০১০)। "The Thirty-Seventh Ganden Tripa, Gendun Rinchen Gyeltsen"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৫-২৫।
লাভর কর্নিলভ

লাভর জর্জিয়েভিচ কর্নিলভ (রুশ: Лавр Гео́ргиевич Корни́лов, আ-ধ্ব-ব: [ˈlavr kɐrˈnʲiləf]; ১৮ আগস্ট, ১৮৭০ - ১৩ এপ্রিল, ১৯১৮) ছিলেন জারের আমলে রুশ সৈন্যবাহিনীর জেনারেল ও রাজতন্ত্রী। ১৯১৭ সালের জুলাই থেকে রুশ সৈন্যবাহিনীর সর্বোচ্চ অধিনায়ক, সেপ্টেম্বরে প্রতিবিপ্লবী বিদ্রোহে নেতৃত্ব দেন। বিদ্রোহ দমনের পর ধৃত ও কারাগারে নিক্ষিপ্ত হন, জেল থেকে দন অঞ্চলে পালিয়ে যান এবং সেখানে শ্বেতরক্ষী 'স্বেচ্ছাবাহিনীর' একজন সংগঠক হয়ে ওঠেন এবং পরে তার সেনাপতি হন। ইয়েকাতেরিনোদারের নিকট যুদ্ধে নিহত হন। ভি. আই. লেনিন, শ্রমিক শ্রেণী ও কৃষকদের জোট; প্রগতি প্রকাশন, মস্কো; ১৯৭১; পৃষ্ঠা-৪২০। Asher, Harvey. "The Kornilov Affair: A Reinterpretation." Russian Review (1970) 29#3 pp: 286-300. in JSTOR Katkov, George. Russia 1917, the Kornilov Affair: Kerensky and the Break-up of the Russian Army (Longman, 1980) Mawdsley, Evan. The Russian Civil War (2008) White, James D. "The Kornilov affair—a study in counter‐revolution," Europe‐Asia Studies (1968) 20#2 pp 187–205. Moncure, James A. ed. Research Guide to European Historical Biography: 1450-Present (4 vol 1992) 3:1082-90 Yang, Ho-Hwan. "Different Ways of Interpreting the Kornilov Affair: A Review of George Katkov's The Kornilov Affair: Kerensky and the Break-up of the Russian Army, London and New York: Longman, 1980" The SNU Journal of Educarion Research (1993) pp 17–28. online  Yuri Danilov; Paul Vinogradoff (১৯২২)। "Kornilov, Lavr Georgievich"। এনসাইক্লোপিডিয়া ব্রিটানিকা (ইংরেজি ভাষায়) (১২তম সংস্করণ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফিডব্যাক

ফিডব্যাক ঘটে যখন একটি সিস্টেমের আউটপুটগুলিকে কারণ-এবং-ইফেক্টের একটি চেইনের অংশ হিসাবে ইনপুট হিসাবে ফিরিয়ে দেওয়া হয় যা একটি সার্কিট বা লুপ গঠন করে। সিস্টেমটি তখন নিজের মধ্যে ফিড ফিড বলা যেতে পারে। প্রতিক্রিয়া সিস্টেমে প্রয়োগ করার সময় কারণ এবং প্রভাবের ধারণাটি সাবধানে পরিচালনা করতে হবে: Simple causal reasoning about a feedback system is difficult because the first system influences the second and second system influences the first, leading to a circular argument. This makes reasoning based upon cause and effect tricky, and it is necessary to analyze the system as a whole. As provided by Webster, feedback in business is the transmission of evaluative or corrective information about an action, event, or process to the original or controlling source. — Karl Johan Åström and Richard M.Murray, Feedback Systems: An Introduction for Scientists and Engineers Andrew Ford (২০১০)। "Chapter 9: Information feedback and causal loop diagrams"। Modeling the Environment। Island Press। পৃষ্ঠা 99 ff। আইএসবিএন 9781610914253।  "feedback"। MerriamWebster। সংগ্রহের তারিখ ১ জানুয়ারি ২০২২।  Karl Johan Åström; Richard M. Murray (২০০৮)। "§1.1: What is feedback?"। Feedback Systems: An Introduction for Scientists and Engineers। Princeton University Press। পৃষ্ঠা 1। আইএসবিএন 9781400828739।  Online version found here.
রেনেসাঁ (বাংলাদেশি ব্যান্ড)

রেনেসাঁ বাংলাদেশের একটি অন্যতম জনপ্রিয় ব্যান্ড যা ১৯৮৫ সালে গঠিত হয়। ১৯৮৫ সালে নকীব খান সোলস ছেড়ে ঢাকায় আসার পর এই ব্যান্ড গঠন করেন। প্রথমদিকের সদস্যদের মধ্যে এতে ছিলেন নকীব খান, ফয়সাল সিদ্দিকি বগী, পিলু খান (নকীব খানের অনুজ) , কাজী হাবলু, মোটো, মামুন ১৯৮৫ সালে বাংলাদেশের রক ব্যান্ড সোলস ছাড়ার পর নকিব খান রেনেসাঁ গঠন করেন। ব্যান্ডটির প্রথম অ্যালবাম প্রকাশিত হয় ১৯৮৮ সালে। নকীব খান বলেন- ‘তখন দেশে রক গানের জোয়ার চলছে। আমরা চাচ্ছিলাম সেখান থেকে বেরিয়ে এসে নতুন কিছু করতে। মেলোডিয়াস, শক্তিশালী লিরিকস নিয়ে বাংলা গান করতে আমাদের দারুণ আকাংঙ্খা হচ্ছিল।’ রেনেসাঁর অন্যতম সদস্য নকীব খান বলেন, ‘যেহেতু আমরা সবাই চাকরি নিয়ে ব্যস্ত থাকি তাই একটু সময় নিয়ে অ্যালবামের কাজগুলো করতে হয়। তা ছাড়া আমাদের ব্যান্ডের সবাই গানের ব্যাপারে খুবই সিরিয়াস। গানের গুণগত মানের ব্যাপারে আমরা কখনোই আপস করতে রাজি নই।’ নকিব খান ও পিলু খান “টু বি কনটিনিউড...” নামের একটি ছবিতে ‘তোমার কষ্টের চিৎকারে জন্ম নিলাম আমি’ শিরোনামের গান গেয়েছেন যে ছবিটি পরিচালনা করছেন ইফতেখার আহমেদ ফাহমি। ২০০৯ সালে এবিসি রেডিওর ঈদ আনন্দ আয়োজনে স্টুডিও কনসার্টে অংশ নেয় রেঁনেসা ব্যান্ড। রেঁনেসা (১৯৮৮) তৃতীয় বিশ্ব (১৯৯৩) একাত্তরের রেনেসাঁ (১৯৯৮) একুশ শতকে রেঁনেসা (২০০৪) "সংরক্ষণাগারভুক্ত অনুলিপি"। ১২ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১১।  "সংরক্ষণাগারভুক্ত অনুলিপি"। ২০১৬-০৬-২৬ তারিখে মূল থেকে আর্কাইভ করা। সংগ্রহের তারিখ ২০১৩-১২-২৯।  "সংরক্ষণাগারভুক্ত অনুলিপি"। ২০১৬-০৬-২৬ তারিখে মূল থেকে আর্কাইভ করা। সংগ্রহের তারিখ ২০১৩-১২-২৯।  "সংরক্ষণাগারভুক্ত অনুলিপি"। ২০১৬-০৬-২৬ তারিখে মূল থেকে আর্কাইভ করা। সংগ্রহের তারিখ ২০১৩-১২-২৯।
দলছুট

দলছুট একটি বাংলাদেশী পপ রক ব্যান্ড দল, যেটি ১৯৯৬ সালে বাপ্পা মজুমদার ও সঞ্জীব চৌধুরী দ্বারা ঢাকায় প্রতিষ্ঠিত হয়। ১৯৯৭ সালে, দলছুট তাদের ১তম অ্যালবাম বের করে আহ্। ২০০০ সালে, দলছুট তাদের ২তম অ্যালবাম বের করে হৃদয়পুর। ২০০২ সালে, দলছুট তাদের ৩তম অ্যালবাম বের করে আকাশ চুরি। ২০০৭ সালে, দলছুট তাদের ৪তম অ্যালবাম বের করে জোছনা বিহার। ২০০৮ সালে, দলছুট তাদের ৫তম অ্যালবাম বের করে টুকরো কথা। ২০১০ সালে, দলছুট তাদের ৬তম অ্যালবাম বের করে আয় আমন্ত্রণ। ২০১৬ সালে, দলছুট একটি নতুন সংস্কার করলেন কণ্ঠে ও লিড গিটারে বাপ্পা মজুমদার, লিড গিটারে ওয়াহিদুর রহমান মাসুম, কীবোর্ডে সোহেল আজিজ, বেস গিটারে জন সাটন মুন্সি এবং ড্রামসে শেখ ইমরান আহমেদ দানো। ২০২৪ সালে, দলছুট তাদের ৭তম অ্যালবাম বের করে সঞ্জীব। বাপ্পা মজুমদার (কণ্ঠ, গিটার) (১৯৯৬-বর্তমান) ওয়াহিদুর রহমান মাসুম (গীটার) (২০১৬–বর্তমান) সোহেল আজিজ (কি-বোর্ডিস্ট) (২০১৬–বর্তমান) জন সাটন মুন্সী (বেস গিটার) (২০১৬–বর্তমান) শেখ ইমরান আহমেদ দানো (ড্রামস) (২০১৬–বর্তমান) সঞ্জীব চৌধুরী (কণ্ঠ) (১৯৯৬-২০০৭) "Friends and well-wishers reminisce on Sanjeeb Chowdhury"। The Daily Star। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সঞ্জীব চৌধুরীর জন্মদিনে 'আয় আমন্ত্রণ'"। prothom-alo.com। ২০২০-০২-১৯ তারিখে মূল থেকে আর্কাইভ করা। সংগ্রহের তারিখ ২০১৫-১০-০৪।  "সঞ্জীব আমাদের সঞ্জীব চৌধুরীর আকাঙ্ক্ষা"। newagend.net। ২২ এপ্রিল ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শিরাহামা কেনকি

শীরাহামা কেনকি (白濱顕貴, ভিয়েতনামী: Bạch Tần Hiển Quý) ছিলেন একজন জাপানি জলদস্যু যিনি ১৬শ-শতকের শেষদিক এবং ১৭শ-শতকের প্রথমদিকে সক্রিয় ছিলেন। তিনি ছিলেন প্রথমদিককার একজন জাপানি যার সাথে দক্ষিণাঞ্চলের ভিয়েতনাম রাজ্যের জুয়েন লর্ড যোগাযোগ করতে সক্ষম হয়েছিলেন। তিনি পাঁচটি জাহাজ নিয়ে সর্বপ্রথম ভিয়েতনামের উপকূলে ১৫৮৫ সালে আগমন করেন এবং তখন থেকে এলাকাটিতে জলদস্যুদের উপদ্রুপ এবং উপকূলীয় বন্দুকযুদ্ধ শুরু হয়। লর্ড জুয়েন হুয়াং-এর ষষ্ঠ পুত্রের নেতৃত্ত্বাধীন দশটি জাহাজের একটি বহর জলদস্যুদের তাড়া করে; ঘটনাচক্রে দুটি জলদস্যু জাহাজ ধ্বংস হয় কিন্তু শীরাহামা পালাতে সক্ষম হন। এটা বলা হয়ে থাকে যে, সেসময় তিনি পালাতে সক্ষম হয়েছিলেন কারণ পালানোর সময় তাকে পশ্চিমা বলে মনে করা হয়েছিল। চৌদ্দ বছর পর ১৫৯৯ সালে শীরাহামার জাহাজ থুয়ান অ্যান উপকূলের কাছাকাছি বিধ্বস্ত হয়। স্থানীয় হাকিম জাহাজটিকে জলদস্যুদের জাহাজ মনে করেন এবং তিনি বিধ্বস্ত জাহাজে আক্রমণ করেন কিন্তু তিনি খুন হয়ে যান। শীরাহামা পরবর্তিতে গ্রেফতার হন এবং তাকে কারাগারে পাঠিয়ে দেওয়া হয়। জুয়েন হুয়ান সেসময় জাপানের নতুন সুগান তুকুগাওয়া ইয়াসুকে সরকারি পত্র প্রেরণ করেন এবং এটা থেকেই দুই সরকারের মধ্যে বন্ধুত্বপূর্ণ সম্পর্ক গড়ে উঠে এবং সেটি কয়েক দশক পর্যন্ত দীর্ঘস্থায়ী হয়েছিল। Kondō, Jūzō (ed.)(c. 1808-1819). 『外蕃通書』 (Gaiban Tsūsho, "Communications from Foreign Lands"). Chapter 11, p97.　As reprinted in Kondō, Heijō (ed.) 『史籍集覧』 (Shiseki shūran, "Collection of Historical Works"). vol. 21. Tokyo: Sumiya shobō, 1968. p287. Thương mại Việt Nam - Nhật Bản thế kỷ XVI-XVII ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে, Accessed 12 June 2007. Li, Tana. Nguyen Cochinchina: Southern Vietnam in the Seventeenth and Eighteenth Centuries. Ithaca: Cornell University Press, 1998. pp60-61.
জাতীয়তাবাদ

জাতীয়তাবাদ একটি আদর্শ যেখানে জাতিকে মানব সমাজের কেন্দ্রীয় অবস্থানে স্থাপন করা হয় এবং অন্যান্য সামাজিক ও রাজনৈতিক আদর্শকে জাতিগত আদর্শের পরে স্থান দেয়া হয়। জাতীয়তাবাদ একটি জাতির সংস্কৃতি রক্ষার্থে ভূমিকা পালন করে এবং জাতির অর্জনসমূহকে সামনে তুলে ধরে। এসব বিষয় বিবেচনা করলে জাতীয়তাবাদ ইতিবাচক ও নেতিবাচক দুইই হতে পারে। জাতীয়তাবাদ শব্দটি ইংরেজি ন্যাশনালিজম শব্দের বাংলা পরিভাষা। ন্যাশনালিজম শব্দটি ১৮৪৪ সাল থেকে ব্যবহৃত হতে থাকে, যদিও জাতীয়তাবাদ মতবাদটি আরও আগে থেকে চলে আসছে। ১৯শ শতাব্দীতে এই মতবাদ গুরুত্বপূর্ণ হয়ে ওঠে। মতবাদটি এর অন্তর্নিহিত অর্থের কারণে ১৯১৪ সালের পর থেকে নেতিবাচক রূপ লাভ করে। গ্লেন্ডা স্লুগা বলেন, ২০শ শতাব্দী হল জাতীয়তাবাদের মোহমুক্তি এবং আন্তর্জাতিকতাবাদের উন্মেষের সময়। জাতীয়তাবাদের ধারণা নানামুখী ইতিবাচক পরিবর্তন এনে থাকে। ইতালিয় রাষ্ট্র দার্শনিক নিকোলা ম্যাকিয়াভেলি জাতীয়তার ভিত্তিতে রাষ্ট্র গঠনের ধারণা দিয়েছিলেন। ফলে বর্তমান বিশ্বে জাতীয়তাবাদী রাষ্ট্র গড়ে উঠেছে। পূর্বের রাষ্ট্রগুলো ছিল নগর রাষ্ট্র। এছাড়াও জাতীয়তাবাদ মানুষকে ঐক্যবদ্ধ করে একটি সম্মিলিত শক্তির উত্থান ঘটায়। জাতীয়তাবাদ নেতিবাচক অর্থেও ব্যবহৃত হতে পারে। উগ্র জাতীয়তাবাদ তার প্রকৃষ্ট উদাহরণ। জাতীয়তাবাদের সমালোচকগণ মনে করেন জাতীয়তাবাদের ধারণা মানুষকে এক অর্থে ঐক্যবদ্ধ করলেও মূলত মানুষকে সংকীর্ণমনা করে দেয় এবং মানুষে মানুষে বিভেদ সৃষ্টি করে। আর জাতীয়তাবাদে ধর্মের উপস্থিত থাকলে সে জাতীয়তাবাদ উগ্র জাতীয়তাবাদে রূপ নিতে পারে। তখন ভিন্ন ধর্ম ও মতাবলম্বীরা নানাভাবে আক্রান্ত হতে পারেন। এছাড়া জাতীয়তাবাদের ধারণা যুদ্ধের ও জন্ম দিয়েছে। দ্বিতীয় বিশ্বযুদ্ধে জার্মানির চ্যান্সেলর এডলফ হিটলার জার্মান জাতিকে উগ্র জাতীয়তাবাদে উদ্বুদ্ধ করে যুদ্ধের ময়দানে টেনে এনেছিলেন। নৃশংস সেই যুদ্ধে জার্মান বাহিনীর বর্বর বৃক্ষটির মূলে জলসেচন করেছিল জার্মান জাতীয়তাবাদ। আমেরিকান দার্শনিক এবং ইতিহাসবিদ হান্স কোহন ১৯৪৪ সালে লিখেছিলেন যে ১৭ শতাব্দীতে জাতীয়তাবাদের উত্থান হয়েছিল। ঐকমত্য হলো জাতীয়তাবাদ একটি ধারণা হিসেবে ১৯ শতকে প্রতিষ্ঠিত হয়েছিলো। অনেক রাজনৈতিক বিজ্ঞানী আধুনিক দেশ রাষ্ট্রের ভিত্তি এবং সার্বভৌমত্বের ধারণা সম্পর্কে তাত্ত্বিক ধারণা করেছেন। রাষ্ট্রবিজ্ঞানে জাতীয়তাবাদের ধারণাগুলি এই তাত্ত্বিক ভিত্তি থেকেই আঁকে। আসাবিয়াত Nairn, Tom; James, Paul (২০০৫)। Global Matrix: Nationalism, Globalism and State-Terrorism। London and New York: Pluto Press। ; and James, Paul (২০০৬)। Globalism, Nationalism, Tribalism: Bringing Theory Back In – Volume 2 of Towards a Theory of Abstract Community। London: Sage Publications।  "Nationalism"। merriam-webster.com।  See Norman Rich, The age of nationalism and reform, 1850–1890 (1970). Glenda Sluga, Internationalism in the Age of Nationalism (University of Pennsylvania Press, 2013) ch 1
ব্রিটিশ বাংলাদেশী ব্যক্তিদের তালিকা

এটি হল উল্লেখযোগ্য ব্রিটিশ বাংলাদেশী ব্যক্তিবর্গের একটি তালিকা। এতে যুক্তরাজ্যে বসবাসরত প্রবাসী বাংলাদেশীদের এবং বাংলাদেশী বংশোদ্ভুত কিন্তু জন্মসূত্রে ব্রিটিশ নাগরিকদের নাম অন্তর্ভুক্ত করা হয়েছে। বার্ষিক ব্রিটবাংলা সম্প্রদায় থেকে সফল সদস্যদের স্বীকৃত স্বরুপ ব্রিটিশ বাংলাদেশী জীবনীগ্রন্থ এবং ব্রিটিশ বাংলাদেশী শক্তি ও প্রেরণা ১০০ তাদের উল্লেখযোগ্য কাজ, অবদান এবং ব্রিটিশ সমাজের তাদের সাফল্য। আব্দুল লতিফ - রেস্তোরাঁর পরিচালক যিনি তার "কারি হেল" ডিশের জন্য পরিচিত। আকতার ইসলাম আরেফ করিম আতিফ চৌধুরী বজলুর রশিদ এনাম আলী ইকবাল ইকবাল ওহহাব লিপু নিজামুদ্দিন আউলিয়া মাহী ফেরদৌস জলিল মুরাদ চৌধুরী মুকিম আহমেদ নার্গিস আরা নুরুল চৌধুরী রাগীব আলী সাবিরুল ইসলাম সেলিম হোসেন সিরাজ আলী সুলতান চৌধুরী সৈয়দ আহমেদ তোফায়েল রশিদ টমি মিয়া ওয়ালি তসর উদ্দিন ওয়ালিউর রহমান ভূঁইয়া আজমল মাসরুর ফজলে লোহানী হাসিনা মমতাজ কনক "কনি" হক তানভীর আহমেদ লিসা আজিজ নাদিয়া আলী নিনা হোসেন নুরুল ইসলাম রেশমিন চৌধুরী রিজওয়ান হোসেন রুজি ইয়াসমিন তাসমিন লুসিয়া খান ইয়াসমিন খাতুন আরও দেখুন: বাংলা মিরর, জনমত পত্রিকা এবং লন্ডন বাংলা প্রেস ক্লাব আবদুল গাফফার চৌধুরী মহিব চৌধুরী তানভীর আহমেদ আবু তাহের এমদাদ রহমান ফারীনা আলম মেরি রহমান রেজিনা সবুর-ক্রস ডঃ রূপা হক সারোয়ার আহমেদ আ ন ম সিরাজুর রহমান শামীম চৌধুরী সৈয়দ নাহাস পাশা সৈয়দ আনাস পাশা সৈয়দ মাহাথির পাশা সাইফুল ইসলাম (মুফতি) কাউন্সিলর আবজল মিয়া কাউন্সিলর ড. আনোয়ারা আলী কাউন্সিলর জিলানী চৌধুরী কাউন্সিলর লুতফর রহমান(টাওয়ার হ্যামলেটস) কাউন্সিলর লুতফর রহমান(ম্যানচেস্টার সিটি কাউন্সিল) কাউন্সিলর মুহাম্মদ আব্দুল্লাহ সালিক মুরাদ কোরেশী কাউন্সিলর নাসিম আলী ব্যারনেস "পোলা" মনজিলা উদ্দিন কাউন্সিলর রাবিনা খান কাউন্সিলর রানিয়া খান রুশনারা আলী এম.পি. সৈয়দ সাজিদুর রহমান ফারুক কাউন্সিলর শিরিয়া খাতুন কাউন্সিলর সৈয়দা আমিনা খাতুন কাউন্সিলর টিউলিপ সিদ্দিক কাউন্সিলর সৈয়দ আলী আহমদ হাফিজ আপসানা বেগম আবুল ফাতেহ আনোয়ার চৌধুরী আসিফ আহমেদ ড. হালিমা বগম নাহিদ মজিদ ওবিই রহিমা মিয়া সালিমুল হক আলাউর রহমান মিতা তাহের বিলাল শহীদ বয়ান চৌধুরী দিদার জামান ফারুক শমশের গৌরী চৌধুরী ইদ্রিস রহমান জারনেড মিয়া কামাল উদ্দিন কিশন খান লুসি রহমান মুহাম্মদ মুমিস আহমেদ/মামজি স্ট্রেঞ্জার নাজিল আজমি রওশনারা মনি সাইফুল্লা "স্যাম" জামান সালিক শাহীন বদর শামা রহমান শাপলা সালিক সোহিনি আলম সুজানা আনসার জয়ী রহমান রুবায়াত জাহান সৈয়দ দুলাল তসলীম আহমেদ,জাফ্রি জুবায়েদ,আবু তাহের, হিরন বেগ, স্বাধীন কসরু, সেতু চৌধূরী, ইকবাল বাহার, ফারুক আহমেদ রনী, হাসি খান, দীনু শফিক, তানভীর আহমেদ (প্রামাণ্যচিত্র নির্মাতা)। জাফর মোহাম্মদ মাসুদ জাহাঙ্গীর রানা মুকুল চন্দ্র কিয়া আবদুল্লাহ। মনিকা আলী শামীম আজাদ আনোয়ার উদ্দিন রুকসানা বেগম "Success Profiles"। BritBangla। ২৪ জানুয়ারি ২০০৮। সংগ্রহের তারিখ ৮ মার্চ ২০০৯।  "British Bangladeshi Who's Who"। British Bangladeshi Who's Who। অক্টোবর ২০০৮। সংগ্রহের তারিখ ৩ জুন ২০০৮।  "The British Bangladeshi Power 100"। British Bangladeshi Power 100। ২৫ জানুয়ারি ২০১২। ২৮ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১২।  "Guardian: Kia Abdullah"। Kia Abdullah। London। 4 July 2008। সংগ্রহের তারিখ July 2010।  এখানে তারিখের মান পরীক্ষা করুন: |সংগ্রহের-তারিখ= (সাহায্য)